Komission tiedoksianto Euroopan kehitysrahasto (EKR) - Tarvittavien maksuosuuksien arviointi varainhoitovuoden 2001 kuluista huolehtimiseksi sekä arvioita päätöksistä ja maksuista vuosina 2002, 2003, 2004 ja 2005 /* KOM/2000/0805 lopull. */





KOMISSION TIEDOKSIANTO - EUROOPAN KEHITYSRAHASTO (EKR) - Tarvittavien maksuosuuksien arviointi varainhoitovuoden 2001 kuluista huolehtimiseksi sekä arvioita päätöksistä ja maksuista vuosina 2002, 2003, 2004 ja 2005 ILMOITUS Seitsemännen ja kahdeksannen EKR:n rahoitusta ja hoitoa koskevien sisäisten sopimusten 6 artiklassa säädetään muun muassa, että komissio: *välittää neuvostolle tiedot seuraavalle varainhoitovuodelle (2001) arvioitavien maksujen tilasta sekä rahoitusosuuksia koskevien pyyntöjen erääntymisaikataulun ottaen huomioon EIP:n arviot toimenpiteistä, joiden hoidosta se vastaa; *liittää vuotuisiin maksuosuuksia koskeviin arvioihin arvionsa menoista jokaiselle rahoitusosuuksia koskevia pyyntöjä vastaavaa vuotta seuraavista neljästä vuodesta (2002-2005). 1. Johdanto Seitsemännen ja kahdeksannen EKR:n rahoitusta ja hoitoa koskevien sisäisten sopimusten sääntöjen mukaan komissio antaa tämän tiedoksiannon joka vuosi EKR :n taloudellisen tilanteen esittelemiseksi kuluvalta vuodelta (2000) sekä vuoden 2001 menoarvion antamiseksi. Kyseisen arvion avulla määritellään jäsenvaltioiden EKR:n rahoitusosuuksia koskevat pyynnöt vuodelle 2001. Tiedoksiannossa esitellään myös seuraavien neljän vuoden menoja koskevat arviot (2002 - 2005). 2. EKR:n tilanne varainhoitovuonna 2000 (päätökset ja maksut) 2.1. Stabexiin lukeutumattomien päätösten kokonaismäärä oli 30 päivänä syyskuuta 2000 2,444 miljardia euroa. "EKR:n rahoitustietoja" -asiakirjassa annettu arvio oli 3,850 miljardia euroa. Syyskuun lopulla tarkistettujen arvioiden mukaan, ja vertaamalla kahta skenaariota, optimistista ja pessimististä, voitaneen 31 päivänä joulukuuta 2000 odottaa päätösten summan nousevan 3,525 miljardiin euroon, joka on 325 miljoonaa euroa vähemmän kuin alkuperäisissä arvioissa. Tämä ero selittyy pääasiallisesti sillä, että eräiden AKT-maiden kanssa harjoitettavan yhteistyön täytäntöönpano on estynyt sekä sillä, että komission ehdottamien riskipääoman lisäämistä koskevien « muiden aloitteiden » täytäntöönpano on kestänyt arvioitua pidempään. Tästä tilanteesta käy kuitenkin ilmi, että kahdeksas EKR on saavuttanut normaalivauhtinsa vuoden 2000 päätösten tason (2,846 miljardia euroa, erittäin raskaasti velkaantuneita köyhiä maita koskevaan aloitteeseen (HIPC) lukeutumattomia) ollessa noin 9 prosenttia korkeampi kuin vuonna 1999 (2,618 miljardia euroa). Tästä huolimatta ei voida jättää pois pessimistisempää skenaariota, jonka mukaan Stabexiin lukeutumattomien päätösten kokonaismääräksi jää 3,100 miljardia euroa ja HIPC-aloitteeseen lukeutumattomia maita koskevien päätösten kokonaismääräksi tulee 2,400 miljardia euroa eli hieman alempi taso (9 %) kuin vuonna 1999. 2.2. Vuoden 2000 Stabexiin lukeutumattomien EKR:n juoksevien menojen saldo 30 päivänä syyskuuta 2000 (+/- 1038 miljoonaa euroa) hiukan heinäkuussa 2000 "EKR:n rahoitustietoja" -asiakirjassa esitettyä ja neuvostolle joulukuussa 1999 jätetyssä asiakirjassa annettua arviota vähäisempi. Syyskuun 9 päivään 2000 mennessä toteutuneen kehityksen perusteella näyttääkin siltä, että varainhoitovuoden 2000 juoksevien menojen määrä olisi noin 1,835 miljardia euroa, kun heinäkuussa tarkistetuissa arvioissa asetettiin tavoitteeksi 2,385 miljardin euron maksut, joten alkuperäisiin arvioihin nähden viivettä on noin 550 miljoonaa euroa. Tämä viive johtuu pääasiallisesti maa- ja alueohjelmien osalta toteutettujen maksusuoritusten heikosta tasosta. Rakennesopeutuksen välineeseen (330 miljoonaa euroa) ja HIPC-aloitteeseen (100 miljoonaa euroa) liittyvät huomattavat maksut johtavat kuitenkin tämän vuoden lopussa maksujen huomattavaan kasvuun, minkä kautta saavutetaan 1,835 miljardin euron taso. 2.3. Stabexia koskevissa päätöksissä saavutettiin 30 päivänä syyskuuta 2000 56 prosentin toteutumisaste (223 miljoonasta eurosta oli päätetty arvion ollessa 400 miljoonaa euroa). Tämän välineen perusteella tehtyjen maksujen alhaisen tason (28 prosenttia arviosta 30 päivään syyskuuta 2000 mennessä) pitäisi kuitenkin nousta loivasti tämän vuoden viimeisten kuukausien aikana ja saavuttaa 76 prosenttia arviosta. Arvioita varainhoitovuodelle 2000 >TAULUKON PAIKKA> Valmisteilla olevat päätökset sisältyvät näihin lukuihin. Juoksevien toimien rahoituslaskelman tase 31 päivänä joulukuuta 2000 lienee +/- 16 miljoonaa euroa. Käytettävissä olevien pankkisaldojen vähentämiskehityksen arvioimiseksi tätä arvioitua saldoa olisi verrattava edellisten vuodenvaihteiden saldoihin: 473,00 miljoonaa euroa vuoden 1995 lopussa, 297,81 miljoonaa euroa vuoden 1996 lopussa, 330,55 miljoonaa euroa vuoden 1997 lopussa, 306,57 miljoonaa euroa vuoden 1998 lopussa, 140,84 miljoonaa euroa vuoden 1999 lopussa. Tämä siis vahvistaa tämän saldon laskevan kehityksen jatkuvan vakaana. Vuoden 2000 saldon ollessa käytännöllisesti nolla, on vuoden 2001 maksuosuuksien pyyntöjen osalta syytä ottaa huomioon kassavarojen vähimmäistason uudelleen muodostaminen, jolloin saataisiin käyttöön riittävä toimintamarginaali, mikäli menojen määrä ylittää rahoitusosuuksia koskevien pyyntöjen tason. Arvio rahoituslaskelmasta 31 päivänä joulukuuta 2000 Juoksevat menot >TAULUKON PAIKKA> (1) AKT-maissa toteutetut mutta vielä tarkistamatta olevat maksut (2) 30 päivään syyskuuta 2000 mennessä tarkistettavat suorat maksut Stabexin rahoituslaskelman saldo ei noudata samaa logiikkaa, koska Stabexia rahoitetaan toisenlaisin yksityiskohtaisin säännöin. Tässä suhteessa on painotettava, että kahdeksannen EKR:n tultua voimaan järjestelmän viittä ensimmäistä soveltamisvuotta (1995-1999) koskevia varoja on pyydetty kahdeksannen EKR:n varainhoitoasetuksessa määriteltyjen yksityiskohtaisten sääntöjen (54 artikla ja liite II) mukaisesti. Neljännen tarkistetun Lomén yleissopimuksen lopulla päättyy myös Stabex-väline, koska sitä ei uusita nykyisessä muodossaan uudessa kumppanuussopimuksessa. Tästä syystä vuoden 2000 syyskuun lopussa tehtiin yhteinen AKT/EY-päätös, joka koski Stabexin ja Sysminin puitteissa tehtyjen päätösten rahoittamiseen tarkoitetun vararahaston perustamista ajalle 2.8.-31.12.2000; päätöksessä otetaan huomioon myös jäännöksen siirto, jonka summa on 1 105 672 002 euroa, Stabexin tililtä EKR :n erityistilille. Siirto tapahtuu progressiivisesti 31 päivään joulukuuta 2001 saakka. Tähän liittyy myös tiettyjen jäsenvaltioiden muodostamien saatavien toteutuminen ennen kyseistä aikarajaa. Seuraavassa taulukossa mainitut varat (1) ovat vähäisempiä kuin rahoitusosuuksia koskevien pyyntöjen kokonaismäärä (2), koska jäsenvaltiot voivat varainhoitoasetuksen perusteella joko suorittaa maksun pyynnön päivämääränä tai muuttaa summat saataviksi. Arvio rahoituslaskelmasta 31 päivänä joulukuuta 2000 Stabex-kulut >TAULUKON PAIKKA> 3. Arviot vuodelle 2001 (päätökset ja maksut) Käynnistyttyään hitaasti kahdeksas EKR jatkaa vuonna 2000 vuonna 1999 saavutettua normaalivauhtia. Enimmäkseen kahden vuoden kuluessa tehdyissä päätöksissä havaittu nopeutuminen johtaa väistämättömästi maksutason huomattavaan nousuun vuonna 2001. Koska kuudetta EKR:ää ei ole vielä päätetty, sitä koskevat määrät on esitetty erikseen Seitsemännen EKR:n päätöksiin liittyvät ennusteet koskevat ainoastaan 400 miljoonan euron suuruista ohjelmoitavaa apua (maa- ja alueohjelmat), koska muiden välineiden varat ovat loppuneet. Maksujen puolella 618 miljoonan euron suuruiset seitsemännen EKR:n perusteella tehtävät maksut muodostanevat melkein 30 prosenttia Stabexiin lukeutumattomista vuodelle 2001 arvioiduista maksuista (2,063 miljardia euroa). Ne ovat yksinomaan maa- ja alueohjelmien mukaisia menoja. Kahdeksannen EKR:n Stabexiin lukeutumattomien päätösten loppusumma noussee vuonna 2001 2,993 miljardiin euroon ohjelmoitavasta avusta, erityisesti maa- ja alueohjelmista, tehtävien uusien päätösten vuoksi sekä siitä syystä, että riskipääoman lisäys ja muut aloitteet on siirretty vuodelle 2001. Maksut noussevat 1,912 miljardiin euroon, josta ohjelmoitavan avun osuus on 772 miljoonaa euroa. Stabexin kannalta arvioissa otetaan huomioon vain kahdeksas EKR. Arviot päätöksistä noussevat 240 miljoonaan ja arviot maksuista 475 miljoonaan euroon. Kaikkien EKR:ien perusteella tehtävien päätösten kokonaismäärä nousee 4,033 miljardiin euroon; maksujen käynnistyminen on nyt varmistettu, ja seuraavan vuoden taso sijoittunee noin 2,538 miljardin euron tasolle. Arviot varainhoitovuodelle 2001 >TAULUKON PAIKKA> Maksusuoritusten kehitys vuodesta 1991 näyttää siis seuraavalta. Tästä taulukosta ilmenee myös selvästi vuonna 1998 alkanut kahdeksannen EKR:n voimaantulosta seurannut maksujen elpyminen, joka jatkunee vuonna 2001. >TAULUKON PAIKKA> 4. Rahoitusosuuksia koskevat pyynnöt (pyöristetyt määrät) Varainhoitovuoden 2001 juokseviin menoihin varautumiseksi ja kohtuullisten kassavarantojen uudelleen muodostamiseksi Stabexiin lukeutumattomat rahoitusosuuksia koskevien pyyntöjen pitäisi nousta 2,3 miljardiin euroon (seitsemännen EKR:n jakauma). Stabexin menot katetaan edellä sivun kuusi ensimmäisessä kohdassa mainitun yhteisen AKT/EY-päätöksen mukaan muodostetusta vararahastosta. Jäsenvaltioilta ei enää pyydetä rahoitusosuuksia. Stabexin tilillä olevien rahavarojen saldo sekä eräiden jäsenvaltioiden saatavat olisi siirrettävä EKR:n erityistilille ennen 31 päivä joulukuuta 2001; nämä summat vähennetään jäsenvaltioille esitetyistä rahoitusosuuksia koskevista pyynnöistä juoksevien menojen osalta. Arvioituja varoja menojen osalta koskevaan kertomukseen perustuen ja ottaen huomioon jäsenvaltioiden toiveen rajoittaa käytettävissä olevaa, mutta tarpeellista vararahastoa, komissio ehdottaa juokseviin menoihin seuraavia neljää perättäistä erää: 600 miljoonaa euroa 20 päivänä tammikuuta 2001 550 miljoonaa euroa 1 päivänä huhtikuuta 2001 600 miljoonaa euroa 1 päivänä heinäkuuta 2001 550 miljoonaa euroa 1 päivänä marraskuuta 2001. Kyseisistä eristä vähennetään siis Stabexin tilille siirretyt summat; siirrot on suoritettu samana päivänä kuin pyynnöt. Kuten tavallista, näitä eriä voidaan tarkistaa jokaisen neljännesvuosittaisen pyynnön yhteydessä todellisten tarpeiden huomioimiseksi. Pitkäjänteisempi rahoituksen täytäntöönpano edellyttäisi komissiolta sisäisen sopimuksen 6 artiklan soveltamista rahoitusvarojen mukauttamiseksi tarpeisiin. Arvio rahoituslaskelmasta 31 päivänä joulukuuta 2001 Juoksevat menot >TAULUKON PAIKKA> Juoksevien menojen (seitsemännen EKR:n jakauma) rahoitusosuuksia koskevia pyyntöjä esittävä taulukko on liitteinä. 5. Arviot EKR:n menoista vuosina 2002 - 2005 Arviot EKR:n menoista varainhoitovuosina 2002 - 2005 ovat vain aiempien vuosien määrien perusteella tehty summittainen arvio menojen määrästä. Arviot EKR:n päätöksistä ja maksuista Vuodet 2002 - 2005 >TAULUKON PAIKKA> Lomén jälkeisten neuvottelujen päättämisen yhteydessä komission pysyvien edustajien komiteassa antamien tietojen mukaan (asiak. Yhdeksännen EKR:n rahoitus, 3.11.99, ja oikaisu 30.11.99) >TAULUKON PAIKKA>